CELEX: 62020CA0181
Language: bg
Date: 2022-01-25 00:00:00
Title: Дело C-181/20: Решение на Съда (голям състав) от 25 януари 2022 г. (преюдициално запитване от Nejvyšší soud České republiky — Чешка република) — VYSOČINA WIND a.s./Чешка република — Ministerstvo životního prostředí (Преюдициално запитване — Околна среда — Директива 2012/19/ЕС — Отпадъци от електрическо и електронно оборудване — Задължение за финансиране на разходите, свързани с управлението на отпадъците от фотоволтаични панели — Обратно действие — Принцип на правната сигурност — Неправилно транспониране на директива — Отговорност на държавата членка)

14.3.2022   
            
            
               BG
            
            
               Официален вестник на Европейския съюз
            
            
               C 119/9
            
         
      Решение на Съда (голям състав) от 25 януари 2022 г. (преюдициално запитване от Nejvyšší soud České republiky — Чешка република) — VYSOČINA WIND a.s./Чешка република — Ministerstvo životního prostředí
      (Дело C-181/20) (1)
      
      (Преюдициално запитване - Околна среда - Директива 2012/19/ЕС - Отпадъци от електрическо и електронно оборудване - Задължение за финансиране на разходите, свързани с управлението на отпадъците от фотоволтаични панели - Обратно действие - Принцип на правната сигурност - Неправилно транспониране на директива - Отговорност на държавата членка)
      (2022/C 119/12)
      Език на производството: чешки
      
         Запитваща юрисдикция
      
      Nejvyšší soud České republiky
      
         Страни в главното производство
      
      
         Жалбоподател: VYSOČINA WIND a.s.
      
         Ответник: Чешка република — Ministerstvo životního prostředí
      
         Диспозитив
      
      
                  1)
               
               
                  Член 13, параграф 1 от Директива 2012/19/ЕС на Европейския парламент и на Съвета от 4 юли 2012 година относно отпадъците от електрическо и електронно оборудване (ОЕЕО) е невалиден, доколкото тази разпоредба задължава производителите да финансират разходите, свързани с управлението на отпадъците от фотоволтаични панели, пуснати на пазара между 13 август 2005 г. и 13 август 2012 г.
                  Член 13, параграф 1 от Директива 2012/19 трябва да се тълкува в смисъл, че не допуска национално законодателство, което задължава потребителите, а не производителите на фотоволтаични панели да финансират разходите, свързани с управлението на отпадъците, получени от посочените панели, пускани на пазара от 13 август 2012 г. — датата, на която влиза в сила тази директива.
               
            
                  2)
               
               
                  Правото на Съюза трябва да се тълкува в смисъл, че обстоятелството, че държава членка е приела законодателство, което противоречи на директива на Съюза, преди приемането на тази директива, не представлява нарушение на правото на Съюза, тъй като постигането на предписания от посочената директива резултат не може да се счита за сериозно застрашено, преди тя да е станала част от правния ред на Съюза.
               
            
         (1)  ОВ C 222, 6.7.2020 г.